लखनऊ: सपा अध्यक्ष अखिलेश यादव ने हाईस्कूल और इंटरमीडिएट की परीक्षा के टॉपर्स छात्र-छात्राओं को लैपटॉप देकर सम्मानित किया. अखिलेश ने इस मौके पर भाजपा सरकार पर कटाक्ष करते हुए कहा, 'हम उत्तर प्रदेश के टॉपर्स को लैपटॉप बांटने का अपना वादा पूरा कर रहे हैं. हम भाजपा को याद दिलाना चाहते है कि उन्होंने अपने संकल्प पत्र में यूपी बोर्ड के छात्रों को लैपटॉप वितरण और मुफ्त डाटा का किया वादा पूरा नहीं किया. प्रदेश की भाजपा सरकार में लैपटॉप के लिए धन का आवंटन भी नहीं किया गया. प्रदेश सरकार की यह वादाखिलाफी छात्र नौजवान विरोधी कृत्य है.